पाएं अपने शहर की ताज़ा ख़बरें और फ्री ई-पेपरडाउनलोड करें
अमृतसर. श्री दुग्र्याणा मंदिर परिसर में देश के दूसरे सबसे बड़े शनि मंदिर का निर्माण कार्य शुरू हो गया है। इसकी भव्यता महाराष्ट्र स्थित शनि शिंगनापुर मंदिर जैसी होगी। मंदिर कमेटी इस पर एक करोड़ रुपए खर्चने जा रही है। मंदिर एक साल के भीतर तैयार हो जाएगा। सोमवार को कमेटी की हुई बैठक में लिए गए कई अहम फैसलों के साथ ही इस पर भी विचार चर्चा की गई।
परिक्रमा में तैयार किए जाने वाला यह मंदिर 800 वर्ग गज में तैयार होगा। इसके फर्श पर सफेद टाइलें लगेंगी, जबकि अन्य जगहों पर काली। इसकी चारों तरफ की दीवारों का निर्माण कार्य तेजी से चल रहा है। कमेटी के प्रवक्ता हरीश तनेजा की मानें तो इसके निर्माण में एक करोड़ रुपए का खर्च आएगा। यह एक साल के भीतर तैयार कर लिया जाएगा। उनका दावा है कि इस जैसा मंदिर सिर्फ शिंगनापुर में है।
जयपुर से आएगी शनि शिला: संरक्षक राम प्रकाश चोपड़ा ने बताया कि मंदिर में नौ ग्रह स्थापित होंगे। इसमें शनि शिला भी शामिल होगी। उनका कहना है कि शिंगनापुर में ही शनि शिला स्थापित है और अब दुग्र्याणा में होगी। इसके लिए ऑर्डर दे दिया गया है।]
लंगर लगाने और लेबोरेटरी खोलने को मंजूरी
बैठक में सर्वसम्मति से फैसला लिया गया कि दुग्र्याणा कमेटी श्री अमरनाथ यात्रा के दौरान रास्ते में लंगर लगाएगी। यह पहली बार है जब कमेटी इस तरह की पहल करेगी। श्री लक्ष्मीनारायण आयुर्वेदिक कॉलेज में कमेटी की तरफ से अत्याधुनिक सुविधा संपन्न लेबोरेटरी खोलने की मंजूरी दी गई।
इसमें कालेज (दुग्र्याणा एजुकेशन फाउंडेशन) और मंदिर कमेटी के सदस्य शामिल होंगे। मंदिर परिसर की सड़कों पर टाइल लगाने के अलावा गोलबाग वाली साइड रेलवे स्टेशन पर मंदिर का मॉडल लगाया जाएगा। इस दौरान श्री लक्ष्मीनारायण मंदिर स्थापना दिवस तथा गंगा दशहरा मनाए जाने पर भी चर्चा हुई और उसे मंजूरी दी गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn